Roberts Kovačs

Roberts Kovačs (; dzimis ) ir bijušais horvātu futbolists, spēlējis aizsarga pozīcijā, bijis Horvātijas futbola izlases dalībnieks.

Karjeru sāka Vācijā, Cēlendorfas "Hertha" sastāvā. Pēc tam spēlējis vairākos Vācijas Bundeslīgas klubos — 1. FC Nürnberg, Leverkūzenes "Bayer" un Minhenes "Bayern". Bayern sastāvā divas reizes kļuvis par Bundeslīgas čempionu (2003. un 2005. gadā). No 2005. līdz 2007. gadam spēlēja Itālijā Turīnas "Juventus" sastāvā, arī laikā, kad klubs tika nosūtīts uz B sēriju. 2007. gadā atgriezās Vācijā un posotru sezonu nospēlēja Dortmundes "Borussia". Karjeru noslēdza 2010. gadā Horvātijā, pārstāvot Dinamo Zagreb.

Horvātijas izlasē debitēja  draudzības spēlē pret Itāliju. Izlases sastāvā piedalījies divos FIFA Pasaules kausa (2002, 2006) un divos Eiropas čempionāta (2004, 2008) finālturnīros. Karjeru izlasē noslēdza 2009. gada oktobrī. Izlases rindās nospēlējis 84 spēles.

Arī viņa vecākais brālis Niko Kovačs ir bijis profesionāls futbolists, kas spēlējis Horvātijas izlasē, tagad — futbola treneris.

2012. gadā R. Kovačs sāka strādāt par trenera aistentu Horvātijas U21 izlasē, kad to vadīja brālis Niko. Vēlāk bija viņa asistents arī Horvātijas izlasē un Vācijas Bundeslīgas klubos Frankfurtes "Eintracht" un Minhenes "Bayern", bet no 2020. gada — AS Monaco.

 Atsauces 

 Ārējās saites 

Kategorija:1974. gadā dzimušie
Kategorija:Berlīnē dzimušie
Kategorija:Horvātijas futbolisti
Kategorija:Horvātijas izlases futbolisti
Kategorija:2002. gada FIFA Pasaules kausa spēlētāji
Kategorija:2004. gada Eiropas čempionāta futbolā spēlētāji
Kategorija:2006. gada FIFA Pasaules kausa spēlētāji
Kategorija:2008. gada Eiropas čempionāta futbolā spēlētāji
Kategorija:Horvātijas futbola treneri
Kategorija:1. FC Nürnberg spēlētāji
Kategorija:Leverkūzenes "Bayer" spēlētāji
Kategorija:Minhenes "Bayern" spēlētāji
Kategorija:Turīnas "Juventus" spēlētāji
Kategorija:Dortmundes "Borussia" spēlētāji
Kategorija:Zagrebas "Dinamo" spēlētāji